《和渊明拟古九首 其七》
宋代·李纲

古今纷变态，兹道长若兹。处世或穷达，否泰各有时。

岂无磨与涅，贵在不磷缁。达人乃大观，曲士多致疑。

所以古圣贤，立此垂世辞。慇勤论出处，欲使学者思。

周公尚居东，仲尼岂余欺。愈钝久乃利，臲卼当安之。

我亦道穷者，欲赋鸱鸮诗。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。